**KLASA:** 003-08/21-02/14

**URBR:** 2104-35-01-21-1

  **ZAPISNIK**

S 2. sjednice Razrednog Vijeća održane 04.11.2021. s početkom u 13:30 sati online.

Ravnateljica pozdravlja sve prisutne te predlaže dnevni red sjednice.

Predloženi dnevni red sjednice:

1. Usvajanje dnevnog reda
2. Usvajanje zapisnika s prošle sjednice
3. Izvješće razrednika o stanju u razredu (broj učenika, eventualni bolesni ili u samoizolaciji, izostanci, ocjene, suradnja s odgajateljima i roditeljima, broj učenika koji idu na mobilnost u Francusku)
4. Prijedlozi odgojnih mjera
5. Vanjski učenici koji se hrane, povremeno ili svakodnevno, u restoranu učeničkog doma po razredima-razrednici će ispitati svaki u svojem odjeljenju
6. Osvrt na odvijanje online nastave po razredima
7. Stanje e-dnevnika po razredima
8. Razno

**Ad1.** Dnevni red se usvaja jednoglasno.

**Ad2.** Zapisnik s prošle sjednice razrednog vijeća je jednoglasno usvojen.

**Ad3.** 1.a – Razrednica komentira situaciju s cijepljenjem i izostancima. 3 cure bi se trebale cijepiti i ići u Francusku. Problem u razredu je predznanje iz osnovne škole, ne znaju neke osnove te imaju loše predznanje iz matematike. Trebaju svladati osnove jer bi moglo biti problema. Trebalo bi se angažirati oko zdrave prehrane i da ne odbijaju dio posla koji im ne ide. Što se tiče suradnje s roditeljima, nema zamjerki.

1.b – 10 učenika (1 učenica), jedan učenik je po prilagođenom programu, 2 po individualiziranom. Jedan učenik je trebao ići na mobilnost, međutim isključen je iz toga jer ima problema s ponašanjem. Dvojica učenika su loši po ocjenama. Projekt Winstone bi se trebao staviti na zajedničku platformu da se svi informiraju o pravu i ravnopravnosti žena u kamenoklesarskoj industriji pošto imaju samo jednu curu u razredu.

2.a – 7 učenika, nema problema s njima.

2.b – sve je u redu, međutim nitko ne ide na mobilnost jer se ne žele cijepiti.

3.a – 4 učenika, jedan ide na mobilnost. Nisu loši, imaju prosječne ocjene. Dobra je komunikacija s roditeljima.

3.b – 9 učenika, na vanjskoj su praksi već mjesec dana. Neki učenici imaju neopravdane izostanke zbog čega idu opomene razrednika. Jedan učenik ide na mobilnost. Suradnja s roditeljima je u redu.

4.a – 8 učenika (1 učenica), dvojica su se danas cijepili, nema problema s ponašanjem. Učenici su izrazili želju da odputuju u Zagreb posjetiti fakultete srodne sa strukom. Na mobilnost ide nekoliko njih, svi su cijepljeni od kandidata, a jedan se koleba.

**Ad4.** Puno je izostanaka po razredima i trebat će tome stati na kraj te objasniti im da je to jako važna stavka. Za sada stoji mjera razgovora s djecom na satu razredne zajednice.

**Ad5.** Razrednici bi trebali skupiti podatke i javiti u grupu broj učenika koji će se povremeno hraniti u restoranu učeničkog doma kako bismo mogli planirati obroke unaprijed radi povećanih troškova.

**Ad6.** Online nastava se odvija u redu i sustav radi normalno, jedino neke izbacuje iz sustava.

**Ad7.** Trebali bismo malo detaljnije pisati ocjene i što opširnije ih opisati. Mole se razrednici da detaljnije ažuriraju izostanke.

**Ad8.** /

Sjednica je završila u 14:30 h.

Zapisničarka Marija Maglica Ravnateljica Tamara Plastić

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_**